

**РЕПУБЛИКА СРБИЈА**

**ОПШТИНА АРАНЂЕЛОВАЦ**

**ОПШТИНСКА УПРАВА**

**Број: 111-22/2025-01-4**

**Датум: 22. септембар 2025. године**

**АРАНЂЕЛОВАЦ**

На основу члана 85. став 2. Закона о запосленима у аутономним покрајинама и јединицама локалне самоуправе („Службени гласник РС”, бр. 21/16, 113/17, 113/17 – др. закон, 95/18, 114/21 и 92/23) и члана 20. став 1. Уредбе о спровођењу интерног и јавног конкурса за попуњавање радних места у аутономним покрајинама и јединицама локалне самоуправе („Службени гласник РС”, број 107/23), в.д. начелника Општинске Управе општине Аранђеловац, доноси,

**Р Е Ш Е Њ Е**

**о именовању конкурсне комисије за спровођење интерног конкурса**

1. Именује се Конкурсна комисија (у даљем тексту: Комисија) за спровођење интерног конкурса за попуњавање извршилачког радног места  **административно технички послови**, разврстаног у звање референт одређено у члану 14 тачка 4.5. под редним бројем 10 у Правилнику о унутрашњем уређењу и систематизацији радних места у Општинској управи и Општинском правобранилаштву општине Аранђеловац („Службени гласник општине Аранђеловац“ бр. 4/24, 5/24, 7/24 и 1/25).– 1 извршилац.

2. Комисија се именује у следећем саставу:

1) Ивана Лазовић (ВСС), као председник-Одељење за инспекцијске послове, распоређена на радном месту руководилац одељења, у звању самостални саветник, чији је заменик ЉиљанаБошковић ( ВСС)

2) Љиљана Јеремић (ВСС) члан Комисије и Катарина Зивговић (ВСС), заменик члана, обе распоређене у одељењу за инспекцијске послове

3) Милан Глушац ( ВСС), члан Комисије и Ања Радовић ( ВСС), заменик члана, обоје распоређени у одељењу за општу управу и заједничке послове.

**О б р а з л о ж е њ е**

Решењем број 11-40/2025-01-4 од 22. септембра 2025. године, покренут је поступак попуњавања извршилачког радног места **административно технички послови** разврстаног у звање референт, које је одређено у Правилнику о организацији и систематизацији радних места у Општинској управи и Општинском правобранилаштву, и то у члану 14. одељак 4.5 тачка 10, интерним конкурсом.

Чланом 85. став 2. Закона о запосленима у аутономним покрајинама и јединицама локалне самоуправе прописано је да интерни конкурс спроводи конкурсна комисија и да конкурсну комисију за спровођење интерног конкурса образује руководилац.

Чланом 101. овог закона прописано је да изборни поступак спроводи конкурсна комисија од најмање три члана, а чланом 19. Уредбе прописано је да се комисија образује пре него што се огласи интерни, односно јавни конкурс, да комисија има непаран број чланова, а најмање три, да истовремено са именовањем чланова комисије могу да се именују и заменици чланова комисије, као и да најмање један члан комисије мора имати стечено високо образовање.

Чланом 20. став 1. Уредбе прописано је да, ако се попуњава извршилачко радно место или прима приправник, председника и остале чланове комисије именује решењем руководилац органа, службе или организације, водећи рачуна о томе да један члан комисије буде службеник који је претпостављен службенику на радном месту које се попуњава, а да један члан буде службеник који обавља послове из области управљања људским ресурсима.

Чланом 19. став 4. Уредбе прописано је да најмање један члан комисије мора да има стечено високо образовање.

У складу са напред наведеним одлучено као у диспозитиву решења.

Решење доставити:

- члановима конкурсне комисије

- кадровској јединици

 В.Д.НАЧЕЛНИК АОПШТИНСКЕ УПРАВЕ

 Негослав Петронијевић